ముందు నుంచి బాడీ వెయిట్ విషయంలో రకరకాల వేరియేషన్స్ చూపిస్తూనే ఉన్న ఎన్టీఆర్ తాజా చిత్రం కోసం మరోసారి డైటింగ్ మొదలుపెట్టాడట. కెరీర్ స్టార్టింగ్లో బొద్దుగా ముద్దుగా ప్రేక్షకులను అలరించిన జూనియర్ ఎన్టీఆర్... కొంతకాలానికే ఫిట్నెస్పై దృష్టిసారించి మెరుపుతీగలనే మరిపించేంత సన్నగా మారిపోయాడు. అయితే 'బృందావనం' సినిమా నుంచి స్టడీగా ఒకేరకమైన ఫిజిక్ను మెయిన్టెయిన్ చేస్తున్న యంగ్ టైగర్,  తాజాగా 'జై లవకుశ' కోసం కాస్త బరువెక్కిన సంగతి తెలిసిందే. ఈ సినిమా షూటింగ్ పూర్తవ్వొస్తుండటంతో ఇప్పుడు త్రివిక్రమ్ చిత్రం కోసం మళ్లీ సన్నబడే ప్రయత్నాల్లో పడ్డాడు తారక్ బాబు.'జై లవకుశ' తరువాత ఎన్టీఆర్ మాటల మాంత్రికుడు త్రివిక్రమ్ శ్రీనివాస్ దర్శకత్వంలో ఓ చిత్రం చేసేందుకు అంగీకరించిన సంగతి తెలిసిందే. ఇప్పటికే ఈ చిత్రానికి సంబంధించిన ప్రీ-ప్రొడక్షన్ పనులు జరుగుతుండగా త్వరలోనే సినిమాను పట్టేలెక్కించేందుకు ప్రయత్నాలు ఊపందుకున్నాయి. 'జై లవ కుశ' షూటింగ్ పూర్తవుతూనే తారక్ ఈ చిత్రానికి షూటింగ్ మొదలుపెడతాడు. ఇక త్వరిత గతిన షూటింగ్ పూర్తి చేసి వచ్చే ఏడాది వేసవి కానుకగా ఈ చిత్రాన్ని విడుదల చేసేందుకు సన్నాహాలు చేస్తున్నారు త్రివిక్రమ్ అండ్ టీమ్. మరి ఈ రెండు చిత్రాలకు ఎన్టీఆర్ ఏ రీతిన వేరియేషన్స్ చూపిస్తాడో చూడాలి.
mundu nunchi bady veyit vishayamlo rakarakaala variations chuupistuunae unna ntr taja chitram kosam marosari diting modalupettadata. kereer startinglo boddugaa muddugaa prekshakulanu alarinchina joonier ntr... kontakaalaanike fitnespy drushtisaarinchi meruputeegalane maripinchenta sannagaa maripoyadu. ayithe 'brundavanam' sinima nunchi stadiigaa okerakamaina fijiknu maintain chestunna yang tiger,  taajaagaa 'jai lavakusa' kosam kaasta baruvekkina sangati telisinde. ee sinima shooting poortavvostundatamto ippudu trivikram chitram kosam malli sannabade prayatnaallo paddaadu tarak baabu.'jai lavakusa' taruvaata ntr maatala maantrikudu trivikram srinivas darsakatvamlo oo chitram chesenduku angeekarinchina sangati telisinde. ippatike ee chitraaniki sambandhinchina pree-production panulu jarugutundagaa twaralone sinimaanu pattelekkinchenduku prayatnaalu oopandukunnaayi. 'jai lava kusha' shooting puurtavutuunae tarak ee chitraaniki shooting modalupedataadu. ika twarita gatina shooting puurti chesi vache edaadi vesavi kaanukagaa ee chitraanni vidudala chesenduku sannaahaalu chestunnaru trivikram and team. mari ee rendu chitraalaku ntr e reetina variations chupistado chudali.